GiliGold/VAD_KnessetCorpus huggingface dataset:
ישראל אייכלר: אמרתי שאני לא הסתדרות העובדים, לא קוראים לי ניסנקורן, אני לא יכול לשבת 21 שעות עם טייסים, הייתי מקבל סחרחורת, ורטיגו, ואני לא רוצה לקבל ורטיגו ולחשוב שאני הולך לסדר את יחסי העבודה.
ישראל אייכלר: אני רוצה לומר משפט אחד על טיב השירות שלכם, אתם והפקידים שלכם בכל מקום.
ישראל אייכלר: רק לפני כמה שנים הוועדה שלנו אספה השכם והערב ערימות של תמונות של אזרחים נגד השירות של עובדי רשות האוכלוסין.
ישראל אייכלר: בשנים האחרונות אני שומע רק על שיפור.
ישראל אייכלר: יש עומסים במקומות מסוימים, יש עומסים בשעות מסוימות, אבל השירות של הפקידים, גם המחשוב, מעל ומעבר.
ישראל אייכלר: נדמה לי שלפני שנה היה לנו דיון על אנשים שניגשים למכונות האלה, מבקשים תעודת לידה ומקבלים אותה.
ישראל אייכלר: היום ברוך השם הכול מסודר, אבל העניין הזה של הביומטרי, מה שמדאיג אותי הוא שיש אנשים שפוחדים אפילו להזדהות בשמם שמא יתנכלו להם.
ישראל אייכלר: אמרו להם שהיות והם נרשמו כבעלי דרכונים ביומטריים, רצו לעשות תעודת זהות רגילה אבל הם חייבים לעשות תעודת זהות ביומטרית והם עשו תעודת זהות ביומטרית אבל פתאום פרצה השביתה, נדמה לי בל"ג בעומר, לפי התאריך העברי.
<קריאה: זה התחיל ב-1 ביולי.
ישראל אייכלר: ל"ג בעומר חל ב-י"ח באייר.
ישראל אייכלר: בכל אופן, מאז האיש עשה תעודת זהות עד שהוא היה אמור לקבל אותה בבית, פרצה השביתה.
ישראל אייכלר: עד היום הזה, אנחנו כבר לפני חנוכה, אין לו תעודת זהות, לפונה אחר אין דרכון ומתי שהוא מגיע, הוא מבקש שינפיקו לו תעודה רגילה, אבל לא, אתה כבר במאגר הביומטרי.
ישראל אייכלר: אז מה לעשות?
ישראל אייכלר: העוזר שלי חיים רבינוביץ היה כמה וכמה פעמים בקשר עם האנשים הטובים שיש אצלכם ובאמת יש אנשים נפלאים, אבל הם לא יכלו לעשות דבר.
ישראל אייכלר: אני רוצה לטפל בשני הדברים האלה, קודם כל בדברים הפרטניים.
ישראל אייכלר: אני רוצה לשמוע מכם שלא יהיה מצב שאזרח, בגלל השביתה, לא יכול לקבל את מה שמגיע לו.
<חיים רבינוביץ: יש בעיות בכניסות לכל מיני מדינות.
<חיים רבינוביץ: הם לא יכולים להיכנס כי הדרכון שלהם כמעט פג תוקף.
<קריאה: אנחנו נתייחס לסוגיה הזאת.
ישראל אייכלר: אתם תבחרו באיזה נושא להתמקד, בנושא הגדול של השביתה או בנושא הקטן.
ישראל אייכלר: נמצא כאן נציג ההסתדרות.
ישראל אייכלר: יש סיכוי שנעשה כאן משהו שהשביתה הזאת תסתיים?
<אבנר סולטני: ברשותך אדוני היושב ראש, אין סיכוי שזה יסתיים כאן אבל יש סיכום שעד סוף החודש זה יסתיים.
<אבנר סולטני: יש סיכום בין יושב ראש ההסתדרות אבי ניסנקורן לבין הממונה על השכר יוסי כהן שזה עובר אליהם והם סוגרים את הנושא הזה עד סוף החודש.
ישראל אייכלר: אנחנו היום בתחילת החודש.
<אבנר סולטני: זה המקסימום.
ישראל אייכלר: אני מוכן לחכות עד סוף החודש ואז נוכל לבוא בבשורה לציבור.
ישראל אייכלר: לפי התאריך העברי, מתי זה סוף החודש?
<קריאה: עד אחרי חנוכה.
ישראל אייכלר: בחנוכה באים הרבה תיירים.
<אבנר סולטני: אני דיברתי של אבי ניסנקורן ולצדך נמצא נציגו של יוסי כהן.
<אבנר סולטני: זה הסיכום שהיה בשבוע שעבר בשיחת טלפון לה הייתי נוכח.
ישראל אייכלר: מנהלת הוועדה מבקשת לדעת את פרטי הסיכום.
ישראל אייכלר: נאיף הנו, סמנכ"ל בכיר במינהל משאבי אנוש.
<נאיף הנו: שלום אדוני היושב ראש, אני שמח שמרגישים שיש שיפור מתמיד של רשות האוכלוסין וההגירה.
<נאיף הנו: לעניין השביתה.
<נאיף הנו: השביתה או העיצומים הם חוקיים, הם הכריזו על שביתה ויצאה לשביתה.
<נאיף הנו: המשרד עשה כל שיכול על מנת שלא תהיה שביתה אבל יש עיצומים.
<נאיף הנו: השביתה פרצה ב-3 ביולי.
<נאיף הנו: זיהינו שיש בעיה עם התיעוד הביומטרי וב-7 ליולי כבר הוצאתי לכל הפקידים במשרד מסמך שכותרתו הנפקת מסמכי זיהוי שאינם ביומטריים ובו נאמר שכל אזרח שיגיע למשרד מה-7 ביולי ועד היום, והיה לו תיעוד ביומטרי, יש לו זכות לקבל תיעוד חלופי.
<נאיף הנו: יש הנחיה.
<נאיף הנו: אני אעביר לך את ההנחיה שאני הוצאתי ב-7 ליולי לכל העובדים ולכל המנהלים.
ישראל אייכלר: גם מי שכבר הנפיקו לו תעודה ביומטרית?
<נאיף הנו: גם מי שהנפיקו לו תעודה ביומטרית.
ישראל אייכלר: אז העובדים פשוט לא עושים זאת?
<נאיף הנו: ברשותך, אני אעביר לך גם את הנתון.
<חיים רבינוביץ: מה זה מסמך חלופי?
<נאיף הנו: תעודה רגילה תיעוד רגיל.
<נאיף הנו: יש לך ביומטרי, הגעת ללשכה, אתה אומר שיש לך ביומטרי ולא ניתן לקבל בגלל העיצומים, הפקידים והמנהלים הונחו – יש כאן מסמך שלי שתכף אני אראה לך אותו – לנפק מסמך רגיל.
<נאיף הנו: תכף אני אתן לך גם נתון.
<נאיף הנו: זה המסמך שהוצאתו ב-7 ליולי.
ישראל אייכלר: עובדים קיימו את המסמך שלך?
<נאיף הנו: תכף אני אתן לך נתונים.
<אבנר סולטני: תרשה לי.
<אבנר סולטני: יש כאן בעיה מחשובית שהיא באחריותם.
<אבנר סולטני: העובד מקיים.
<נאיף הנו: מאיפה אתה יודע שיש בעיה?
<אבנר סולטני: דיברתי אתך.
<נאיף הנו: יש עיצומים.
<נאיף הנו: קודם כל, יש מסמך שיצא ממני ב-7 ליולי והוא מונח בפניך.
<נאיף הנו: שנית, יש לי גם פילוח מחודש יולי ועד היום כמה פעולות בכל לשכה, כמה תיעוד ביומטרי ביטלנו והנפקנו תיעוד רגיל.
<נאיף הנו: בתקופה הזאת הנפקנו 9,260 תעודות חלופיות במקום תיעוד ביומטרי.
<נאיף הנו: כלומר, ביטלנו את התיעוד הביומטרי.
ישראל אייכלר: יש לך פילוח לגבי ירושלים למשל?
<נאיף הנו: יש לי פילוח לכל עיר, לכל ישוב, לכל חודש.
<נאיף הנו: הבאתי לך לכאן מסמך מסודר.
<נאיף הנו: כל מי שפנה, מערך המחשוב שלנו פתר את הבעיה, הונפק תיעוד חלופי.
<נאיף הנו: יש לך כאן מסמך לגבי הנפקת תיעוד חלופי.
<נאיף הנו: יש לי קו פתוח עם לשכת השר.
<נאיף הנו: כל אזרח שמתלונן ואומר שלא אמרו לו, כן אמרו לו, לא נתנו לו, אני בקו פתוח כל הזמן עם האזרחים כדי להפנות אותם ולראיה, יש לך כאן את המסמך שמעיד על כך שהרשות הנפיקה תיעוד חלופי.
<נאיף הנו: כל תלונה שהגיעה אלי, פתרתי מול מנהל לשכה, אם פקיד כזה או אחר לא קיים הוראה.
<נאיף הנו: זה בוצע.
<נאיף הנו: אם על שולחנכם יש תלונות כאלה, אנחנו נשמח לטפל בהן.
<נאיף הנו: לא יישאר אזרח שיש לו תיעוד ביומטרי , צריך לקבל תיעוד רגיל והוא לא יקבל.
<נאיף הנו: רשות האוכלוסין תיתן לו את המענה ותנפיק לו תיעוד חלופי.
<נאיף הנו: אני מקווה שעד סוף החודש תיפתר הסוגיה.
ישראל אייכלר: קודם כל, אני מאוד שמח לשמוע מה שאתה אומר.
ישראל אייכלר: אנחנו עכשיו במעמד ממלכתי של ועדת כנסת.
ישראל אייכלר: אם יש למישהו את הטלפון שלך, זה בסדר.
<נאיף הנו: זה מגיע ללשכת השר.
ישראל אייכלר: משה יעקב ישראלי שגר ברחוב הכרמון בראשון לציון או בירושלים לא יודע על כך.
<נאיף הנו: אם היה מגיע ללשכה ומבקש תיעוד - - -
ישראל אייכלר: למה עובד הלשכה לא אומר לו שיש לו אפשרות?
<נאיף הנו: אמרתי שאני הנחיתי ועוד פעם הנחיתי, ויש לך את ההנחיה מולך, שאנשים ייתנו.
ישראל אייכלר: אני אקריא לך מכתב של אזרח אחד.
<חיים רבינוביץ: אנשים הגיעו, אמרו להם שהם הזמינו ביומטרי, אין אפשרות לקבל.
ישראל אייכלר: בגלל שהוא כבר במערכת.
<קריאה: אם הייתי יודע על המסמך הזה לפני כן, היינו הרבה יותר חכמים.
ישראל אייכלר: אני אקריא לך את המכתב.
ישראל אייכלר: "לפני כמה חודשים ניגשנו להנפיק דרכון ואמרו לי שאם אני אעשה דרכון ביומטרי, זה לא יעלה לי כסף, וזה מה שאכן עשיתי.
ישראל אייכלר: מאז ועד היום טרם קיבלתי את הדרכון וגם אין לי תעודת זהות.
ישראל אייכלר: כל פעם שאני נאלץ לצאת מהארץ – הוא גר בחוץ לארץ – אני צריך לקבל אישור יציאה חד פעמי".
<קריאה: ברשותך, יכול להיות שהיה לו דרכון זר.
ישראל אייכלר: יש לו דרכון ישראלי מלידה אבל הוא הלך לגור בחוץ לארץ.
ישראל אייכלר: "אני מסתובב בעולם כאדם ללא זהות".
ישראל אייכלר: כשהוא מגיע עם הפתק הזה – כנראה תעודת מעבר – ורוצה לנסוע ממדינה אחת לשנייה או לאירופה, הוא לא יכול.
ישראל אייכלר: "כשניגשתי לברר מדוע אני לא מקבל את התעודות שהזמנתי, הסבירו לי שיש שביתה.
ישראל אייכלר: אני ממתין שבוע ועוד שבוע, חודש, כמה זמן שביתה?
ישראל אייכלר: ואין כלום.
ישראל אייכלר: בצר לי ניגשתי שוב ואמרתי לפקידים שאני מבקש תעודות רגילות.
ישראל אייכלר: אין לי צורך בביומטרי.
ישראל אייכלר: לא ביקשתי ביומטרי.
ישראל אייכלר: אך הם ענו לי שאין אפשרות כי ברגע שהזמנתי ביומטרי, אין יכולת לבטל ולחזור לרגיל.
ישראל אייכלר: אבקש לבוא לעזרתי בדחיפות.
ישראל אייכלר: אני בטוח שכמוני יש עוד מאות אנשים שהתפתו ופנו לדרכון ביומטרי ונשארו תקועים עם השביתה הזאת.
ישראל אייכלר: אבקש לציין כי לא ידוע לי על שביתה אחרת במשרד הפנים אלא מערך ההנפקה של התעודות הביומטריות הופנתה לחברה פרטית" – כן?
<נאיף הנו: מה פתאום?
ישראל אייכלר: אז יש כאן טעות.
ישראל אייכלר: "אולי שם הבעיה, אבל לא יתכן שמשרד הפנים ישב בחיבוק ידיים ולא ייתן מענה לאזרחים המיואשים.
ישראל אייכלר: נא עזרתכם.
ישראל אייכלר: אולי כדאי להמליץ להוציא הודעה לאזרחים לא להסכים לתעודה ביומטרית".
<ורד זילברמן קירו: המידע הביומטרי, מדובר בפיילוט.
<ורד זילברמן קירו: גם אני הייתי צריכה לקבל נתונים לגבי הפיילוט.
<ורד זילברמן קירו: יש תקנות וגם צו שמחייבים את משרד הפנים להעביר מידע לכל מי שבא ללשכת האוכלוסין לגבי התיעוד הביומטרי וגם להחתים אותו על כתב הסכמה.
<ורד זילברמן קירו: זאת אומרת, הצו מדבר להעביר לו מסמך ולהחתים אותו על כתב הסכמה ויש כתב הסכמה לקטין, ויש כתב הסכמה לקטין מתחת לגיל 14 וכולי.
<ורד זילברמן קירו: בתוך כל הסיפור הזה, באמת המכתב של הפונה, לא ראיתי שום ציון שאומר שברגע שאתה מסכים להיכלל בביומטרי, אתה לא תוכל להוציא תיעוד רגיל אלא אתה נכנס למסלול הביומטרי – כתוב שם שאתה לא יכול לחזור בך מהסכמתך, זה אומר שאת הנתונים שלך אפשר להעביר לרשויות החוק וכולי למאגר – אבל לא נאמר שם בכתב ההסכמה ובחומר שאתם מעבירים או מה שכתוב שם שבאמת האנשים האלה צריכים לקחת בחשבון שפעם שאתה עלית על המסלול הביומטרי, זאת דרך חד סטרית.
<קריאה: אני צריך לבדוק את זה.
<אבי לקח: להתייחסות שלך.
<אבי לקח: מאחר שהמסמך לא נמצא מולי, למיטב זיכרוני – ושוב, כמו שנאיף אמר – המשפטנים שלנו עברו על זה יחד עם בקרה לאורך כל תקופת הפיילוט כדי שעל הסוגיה הזאת לא יהיה ויכוח.
<אבי לקח: העניין הוא מאוד מאוד מדוקדק אבל אני מעדיף לבדוק.
<ורד זילברמן קירו: כתוב בצו ובתקנות.
<ורד זילברמן קירו: לכן אני שואלת.
<אבי לקח: בעקבות ההערה שלך, אנחנו נמציא בדיוק את הכתוב.
<אבי לקח: למיטב זיכרוני, זה כתוב וזה מוסבר.
<אבי לקח: אני זוכר אפילו מקרים שאנשים בראשית הדרך שאלו והיקשו והסבירו להם.
<אבי לקח: אנחנו הנחינו לתת את ההסבר הזה.
<אבי לקח: אני רוצה ברשותכם להתייחס בהערה נוספת לגבי הדרכונים.
<אבי לקח: בנוסף למה שנאיף הציג בפניכם מבחינת נתונים.
<אבי לקח: יש עוד נתון אחד שכל מי שפנה עם בעיה באותה סוגיה, שהיה לו תיעוד ביומטרי קודם והייתה לו בעיה עם דרכון, הוא רצה להוציא דרכון ובגלל השביתה לא היה אפשר להוציא לו דרכון, באותה תקופה שמדברים 3,290 דרכונים לא ביומטרים הונפקו לאנשים שהיה להם תיעוד ביומטרי על פי אותה הנחיה של הסמנכ"ל.
<שלומית אבינח: איך מסתדר הנתון שנתתם?
<אבי לקח: יש דרכונים ויש תעודות זהות.
<אבי לקח: בנוסף יש 3,290 דרכונים בפריסה של הלשכות.
ישראל אייכלר: אתה אומר שאדם שהיה לו דרכון ביומטרי והוא הגיע לחדש אותו ולא נתנו לו, קיבל דרכון רגיל.
<אבי לקח: נניח אבד לו הדרכון.
ישראל אייכלר: מה קורה עם אותם אנשים שכבר הזמינו את הביומטרי ועוד לא קיבלו אותו?
<נאיף הנו: אלה הנתונים.
ישראל אייכלר: הוא לא מדבר על מי שאין לו תעודה בכלל.
ישראל אייכלר: לא היו 3,000 אנשים שאין להם תעודה.
<אבי לקח: אני אומר בזהירות.
<אבי לקח: שמעתי את התלונה שהקראת.
<אבי לקח: יכול להיות מאוד, ואני אומר את זה כי זו המציאות, שבראשית הדרך של אותם עיצומים, כנראה – הגיע גם לשולחננו כי אחרת נאיף לא היה מוציא את ההוראה הזו בצורה ברורה וכדי שתהיה ברורה לכל העובדים ולמנהלים – היה איזשהו ערפל קרב, כפי שאני קורא לו, שאנשים באו והעובדים מבחינתם יש את הנוהל.
<אבי לקח: לכן נאיף חידד את העניין.
<אבי לקח: אני לא יודע ממתי התלונה הזאת.
<אבי לקח: היא בהחלט מוצדקת מבחינת המתלונן כפי שהקראת אבל יכול להיות שאולי זה היה בסמוך לאותה תקופה עד שיצאה ההוראה ועד שהתהליך חלחל גם לעובדים.
ישראל אייכלר: אני חושב שהוא בא כמה פעמים למשרד הפנים ולא רק פעם אחת.
<חיים רבינוביץ: הם באו כמה פעמים.
ישראל אייכלר: קודם זה היה בל"ג בעומר ואחר כך גם בימי החגים.
ישראל אייכלר: זאת אומרת, לפני חודש.
<אבי לקח: אנחנו נשמח לבדוק את זה לגופו של עניין.
ישראל אייכלר: נכנס חבר הכנסת חיים ילין.
חיים ילין: אני אגיד לך למה אני כאן.
חיים ילין: הייתי צריך איזשהו מסמך ממשרד הפנים, קיבלתי את המסמך והבנתי שיש שם שביתה, עיצומים.
חיים ילין: המסמך הזה כבר מחודש ספטמבר ואנחנו עכשיו בדצמבר.
חיים ילין: השביתה ממשיכה.
חיים ילין: אני נגד הביומטרי, שיהיה לכם ברור, אני מתנגד בכל הכוח לבנק של הביומטרי.
חיים ילין: אני בעד תעודת הזהות הביומטרית.
<קריאה: מאגר המידע.
חיים ילין: אני נגד המאבק.
חיים ילין: אני קורא לזה בנק כי אני עוד לא מכיר בנק שלא ניתן לפריצה.
חיים ילין: לכן אני קורא לזה בנק.
חיים ילין: זו שפה שכולם מבינים אותה.
ישראל אייכלר: אולי תפרט לי?
ישראל אייכלר: היה לך דרכון ביומטרי?
חיים ילין: יש לי דרכון כמו שלך.
חיים ילין: ביומטרי.
חיים ילין: זה לא משנה.
חיים ילין: אני צריך לחדש תעודת זהות כי היא הלכה לי לאיבוד או שהבת שלי צריכה בפעם הראשונה תעודת זהות – אין ביומטרי.
ישראל אייכלר: אבל רגיל היא יכולה לקבל.
חיים ילין: כששר הפנים מוציא הוראה שמהיום והלאה זה מה שהולך להיות, תעודה ביומטרית, אתה לא הולך לעשות עכשיו אחר.
חיים ילין: אני עוד לא ראיתי בן אדם שקונה אייפון 5 כשיש כבר אייפון 8 אלא אם אתה מוגבל.
ישראל אייכלר: אני אגיד לך מה אני שואל, לא בגלל שאני רוצה לדעת את הפרטים האישיים שלך.
ישראל אייכלר: לפני שבאת הסבירו האנשים החשובים של רשות האוכלוסין שמי שבא ולא קיבל ביומטרי, נתנו לו חלופה רגילה.
ישראל אייכלר: השאלה אם נתנו לכם תעודה חלופה.
חיים ילין: אני רוצה להסביר לך משהו.
חיים ילין: אין אף אחד, אני לא באתי בגלל בעיה אישית אלא באתי כי בעקבות הבעיה האישית נודע לי שיש בעיה הרבה יותר גדולה.
חיים ילין: לא מדברים על התעודה הביומטרית של חיים ילין ולא של הבת שלו.
חיים ילין: אני מדבר על עם ישראל, אותו אתה ואני מייצגים.
ישראל אייכלר: על זה אנחנו עושים את הדיון.
חיים ילין: כל עוד העיצומים ימשיכו, לא יהיה בכלל ביומטרי.
חיים ילין: לא יהיה.
חיים ילין: אתה אומר למישהו אחר להוציא תעודת זהות רגילה, עכשיו יוציא השר הוראה שתוך שנתיים כל התעודות האלה יורדות לטמיון, אז מה עשית עם האזרחים?
חיים ילין: שיחקת אתם פינג פונג.
חיים ילין: צריך קודם כל לפתור את הבעיה של העיצומים.
ישראל אייכלר: מי מכם רוצה להשיב לטענת חבר הכנסת ילין?
<אבי לקח: קודם כל, אדוני צודק.
חיים ילין: הדבר האחרון שאני רוצה הוא להיות צודק.
<אבי לקח: העניין הזה שהעיצומים יצרו מצב שבו העובדים נותנים את כל השירותים חוץ מאשר בהקשר הביומטרי, זה הנושא וכאן דובר על כך.
<אבי לקח: יש משא ומתן בין ההסתדרות, העובדים והאוצר.
<אבי לקח: תן לי רק לסיים.
<אבי לקח: בגלל המצוקה הזאת, יש דבר אחד שכולנו מחויבים, בין אם קוראים לזה ביומטרי או רגיל, שכל אזרח ותושב במדינת ישראל, תהיה לו תעודת זהות כי לפי החוק הוא חייב להסתובב אתה ושיהיה לו דרכון על מנת שיהיה לו חופש תנועה כשהוא צריך לצאת.
<אבי לקח: מאחר ונקלענו למצוקה הזו, והסברנו את זה קודם, בה אנחנו לא יכולים להנפיק כי העובדים נתונים במצב הזה, אנחנו קיבלנו החלטה שכל מי שצריך תיעוד לביצוע מידי או לצאת לחץ לארץ או לעבוד, אנחנו ניתן לו את התיעוד הישן כי אנחנו לא יכולים להנפיק חדש בגלל המצב הקיים.
<אבי לקח: כאשר יסתיים המשא ומתן וייושב העניין, כמובן לפי החלטה של השר, אני לא נכנס כאן לוויכוח כן או לא.
<אבי לקח: רק לתקן תיקון קטן.
<אבי לקח: התהליך לא הולך לקרות תוך שנתיים אלא זה תהליך ממושך רב שנתי שבו כל מי שצריך יהיה להחליף תעודת זהות כשהוא יגיע ללשכה, הוא יקבל רק ביומטרית בכללים ובנתונים שיעברו את אישור הכנסת.
<אבי לקח: זה לא תהליך שקורה בבת אחת ונגמר תוך יום אחד כי זה בלתי אפשרי לעשות את זה תוך שנתיים.
חיים ילין: אני מקבל את מה שאתה אומר אבל עדיין אני מכיר את רישיונות הנהיגה עת עברנו לרישיון הנהיגה החדש ויודע שלקח חמש שנים ולכל תושבי מדינת ישראל הוחלפו רישיונות הנהיגה.
חיים ילין: כאן כבר יש לנו מיליון אנשים במאגר.
חיים ילין: זאת אומרת, תלוי איזה מבצעים אתם תעשו.
חיים ילין: הוכח שנותנים לעם ישראל משהו שהוא חינמי כדי לבוא, אז כולם רצים ותוך שנה יש לך את כולם.
חיים ילין: אם אתה רוצה לעשות את זה עוד יותר ביטחוני, אתה יכול לזמן את הבן אדם.
חיים ילין: אם אתה תזמן אותו, אתה הרווחת את הבן אדם האמיתי שמגיע ולא את המזויף.
חיים ילין: המזויף, דרך אגב, לא יבוא כשהוא יקבל את המכתב.
<נאיף הנו: אני רוצה להשיב לחבר הכנסת ילין.
<נאיף הנו: הפיילוט הוא חינם.
<נאיף הנו: כשזה הופך להיות חובה, זה לא חינם כך שאף אחד לא ירוץ להוציא תעודה.
<נאיף הנו: כנראה ב-1 למרץ.
חיים ילין: למה אני צריך עכשיו להוציא תעודת זהות ודרכון, לשלם למדינת ישראל, ובעוד שנה אני אוציא את הדרכון הביומטרי שלי ואני אשלם עוד פעם?
<נאיף הנו: כרגע אתה לא משלם.
חיים ילין: אני יודע שמאוגוסט-ספטמבר יש עיצומים.
ישראל אייכלר: מיולי.
חיים ילין: אני אמרתי מה שאני יודע.
חיים ילין: לא יעלה על הדעת דבר כזה.
חיים ילין: נכון שלא מדובר על חברת חשמל, לא מדובר על מים ולא מדובר על משהו שאנחנו לא יכולים לחיות בלעדיו.
חיים ילין: מי שנוסע לחוץ לארץ, כנראה אין לו שום בעיה לשלם כפל, גם פה וגם פה, אבל לא כל אזרח במדינת ישראל יכול להרשות לעצמו את הדבר הזה.
<נאיף הנו: אני לא מצליח להבין איפה הוא משלם.
<נאיף הנו: אף אחד לא משלם שום כפל ואף אחד לא משלם שם דבר.
חיים ילין: אם אני משלם עכשיו על הרגיל ואחר כך על הביומטרי, אני משלם.
<אבי לקח: על תעודת זהות לא משלמים.
<שלומית אבינח: עבור הדרכון אתה משלם 280 שקלים.
ישראל אייכלר: אני כל הזמן קצת רגוע כי אני שומע שעד סוף דצמבר הכול יסודר.
<חיים רבינוביץ: איזו שנה?
חיים ילין: אנחנו אומרים אחרי החגים.
ישראל אייכלר: אני רוצה לשמוע את נציג האוצר.
ישראל אייכלר: מה אתם כאוצר עושים כדי שאנשים לא ישלמו פעמיים כמו שאומר חבר כנסת ילין.
ישראל אייכלר: מי שישלם עכשיו עבור תעודת זהות רגילה - - -
<אבי לקח: הוא לא משלם עבור תעודת זהות.
<אבי לקח: תעודת זהות אפשר לחדש והיא לא עולה כסף אלא אם כן יש אובדן.
חיים ילין: אני מציע שכל מי שהוציא – אבל זו כבר תקנה ולא אנחנו יכולים לקבוע – דרכון מהרגע שיש עיצומים והוציא אותו אנלוגי בגלל שאין לו ברירה אחרת, הוא יקבל את הדיגיטלי בחינם.
<קריאה: לא תדע להגיד מי בחר.
ישראל אייכלר: הוא בחר בכפייה כי הייתה שביתה.
<אבנר סולטני: הבנתי שהביומטרי בפעם הראשונה הוא בחינם.
חיים ילין: בפיילוט הוא היה בחינם אבל אחרי הפיילוט הוא לא יהיה בחינם.
<אבי לקח: אני רוצה להבהיר.
<אבי לקח: עדכני להיום על פי החוק ועל פי התקנות, כל מי שיש לו דרכון רגיל והוא רוצה לחדש את הדרכון, ויתרת השירות של הדרכון – כך אני קורא לה – היא מעל לשנתיים, הוא מקבל דרכון ביומטרי חינם.
<אבי לקח: לא צריך לזה תקנה כי זה כבר יקרה.
חיים ילין: צריך לפרסם.
חיים ילין: אנשים לא יודעים את זה.
ישראל אייכלר: אני רוצה שמי שיש לו ארבעה חודשים או שישה חודשים, כמה זמן שארכה השביתה, שהוא לא ישלם.
<אבי לקח: המענה הוא בהמשך.
<אבי לקח: ברשותך, רק סבלנות.
<אבי לקח: כל אלה שקיבלו דרכון בארבעת החודשים האלה, יתרת השירות של הדרכים שלהם היא עשר שנים.
<אבי לקח: ברגע שיש ביומטרי, הם הולכים בחצי השנה הקרובה להוציא דרכון ביומטרי, הם יקבלו אותו בחינם.
<שלומית אבינח: זה בטוח?
<אבי לקח: זה החוק.
<אבי לקח: זה מה שקורה היום.
<אבי לקח: אם לא ישנו את זה, זה מה שקיים.
<שלומית אבינח: כלומר, מי שהוציא במהלך השביתה?
<אבי לקח: זו הפרשנות שלי למצב הנוכחי.
<אבי לקח: היה אפשר לבחור בין ביומטרי לרגיל, אדם שהיה לו דרכון ולדרכון הייתה יתרת שירות של מעל לשנתיים, כלומר, היו לו עוד שלוש שנים, היו לו עוד שבע שנים, הוא היה יכול לבוא והיה מקבל את הדרכון הביומטרי חינם.
<אבי לקח: אם פגו השנתיים, נותרה לו עוד שנה וחצי, הוא היה משלם.
<אבי לקח: לכן בקונסטלציה הזו, למקרה שחבר הכנסת ילין העלה, מי שיבוא בסמוך – נגיד השביתה תסתיים בדצמבר – מי שיבוא במהלך החצי שנה הקרובה, השנה הקרובה עם דרכון רגיל וירצה לעבור לביומטרי, עדכני לרגע זה הוא לא יצטרך לשלם כסף.
ישראל אייכלר: עכשיו אני רוצה לשמוע מהאוצר מה סוכם ומה עדיין לא סוכם.
<חנן לזימי: אנחנו עוד מיולי ניסינו להימנע מהשביתה ולא הצלחנו.
<חנן לזימי: גם סגן שר האוצר הרב יצחק כהן היה מעורב בזה ולא הצלחנו וגם שר הפנים הרב דרעי עצמו היה מעורב בזה ולא הצלחנו.
<חנן לזימי: בשבוע שעבר הייתה הסכמה עם יושב ראש ההסתדרות שעד היום לא היה מעורב בזה, שהוא יחד עם הממונה על השכר יפתרו את זה.
<חנן לזימי: אני מקווה שמה שלא הצלחנו בחמשת החודשים האחרונים נצליח בחודש הקרוב.
ישראל אייכלר: צריך להגיד לטייסים שלא יטיסו את המטוסים של אל על עד שזה לא יסודר ואז תוך שעתיים זה יהיה מסודר.
<חנן לזימי: גם שם הם שובתים כמעט שנה.
<חנן לזימי: אני אומר שניסינו במשך חמישה חודשים ולא הצלחנו.
<חנן לזימי: אני מקווה שהחודש זה יצלח.
ישראל אייכלר: אני יכול להבין מה הבעיה המרכזית?
ישראל אייכלר: הרי זאת לא שאלה של כסף.
<חנן לזימי: זה כן.
<חנן לזימי: בסופו של דבר זאת שאלה של כסף.
ישראל אייכלר: אני הבנתי שזה חשש שאם הכול יהיה ביומטרי, יהיו עובדים מפוטרים.
<חנן לזימי: לא.
<אבי לקח: להפך.
<אבי לקח: קיבלנו תוספות בגלל העומס כי לעשות ביומטרי, תיעוד שיכולנו לעשות מרחוק, נאלץ לעשות בשלב הראשון בפנים.
<אבנר סולטני: אם יורשה לי כבוד היושב ראש, אתה מערבב שני נושאים, מעבר גבול ולשכות.
ישראל אייכלר: פשוט שאלה של כמה אחוזי שכר?
<אבי לקח: בגדול הייתה הסכמה במשך קרוב לשלוש שנים שהעובדים שעסקו בפועל בהנפקת תיעוד ביומטרי קיבלו תוספת, קיבלו איזשהו מענק.
<אבי לקח: להסתדרות הייתה דרישה להרחיב את אוכלוסיית הזכאים ורצו שניתן גם לעובדי מטה שאינם עוסקים בהנפקת תיעוד ביומטרי וזאת מחלוקת בינינו.
<אבי לקח: איך פותרים את זה?
<אבי לקח: גם כסף.
<אבי לקח: שוב, עד היום לא הצלחנו להבקיע ועכשיו אנחנו מקווים שנצליח.
ישראל אייכלר: לאחר ההחלטה של השר שכולם יקבלו ביומטרי, לכאורה כל העובדים יוכלו לקבל את התוספת כי הם יעסקו בביומטרי.
ישראל אייכלר: בכך פתרת חלק מהבעיה.
<אבי לקח: בלשכות בכל מקרה מקבלים.
<אבי לקח: לגבי עובדי הלשכות לא הייתה בעיה.
ישראל אייכלר: אז למה השביתה?
<אבי לקח: עובדי המטה.
<אבי לקח: עובד מטה שיושב עכשיו במשרד בירושלים והוא עובד כוח אדם.
<אבי לקח: על פניו הפרויקט הביומטרי לא משפיע על אורח החיים שלו.
<אבי לקח: ההסתדרות אומרת שאם אתה נותן תוספת לכל העובדים שעובדים בלשכות, תן גם לו.
<אבי לקח: זה קצת בעייתי לטעון את זה כי אתה טוען שצריך לפצות את העובדים על העבודה הקשה.
ישראל אייכלר: פקידי קבלת קהל לא מקבלים יותר בגלל שהם לא עובדים קשה יותר?
<אבי לקח: הם מקבלים אבל הוא אומר שהוא רוצה לתת את זה גם לעובדים שאינם עוסקים בקבלת קהל ושאינם עוסקים בהנפקת תיעוד ביומטרי.
<אבי לקח: אני חושב שגם להם מגיע פיצוי כי הם תומכים.
<אבי לקח: זה חלק מהמחלוקת.
ישראל אייכלר: אני רוצה לשאול שאלה קשה.
ישראל אייכלר: האם עובד שאמר לאזרח שהוא לא יכול לקבל תעודת זהות רגילה בשעה שאתה כתבת לו מפורשות שהוא כן צריך לתת לו, האם אפשר להטיל סנקציות על עובדים כאלה?
<אבי לקח: יש מעטים.
ישראל אייכלר: אני רוצה לשאול את רואת חשבון אירית אלקלעי, מנהלת אגף הביקורת, לא קיבלת תלונות ציבור בחצי שנה האחרונה?
<נירית אלקלעי: אני מנהלת האגף לביקורת פנימית וגם על תלונות הציבור.
<נירית אלקלעי: במהלך כל התקופה הזאת מאז החלה השביתה כן קיבלנו גם פניות טלפוניות וגם פניות בכתב של אנשים שבעבר השתתפו בפרויקט הביומטרי וכיום הם לא יכולים לקבל, או שאבד להם התיעוד או שהם עדיין לא קיבלו את הדרכון או את תעודת הזהות שלהם.
<נירית אלקלעי: מה שאנחנו ענינו גם בטלפון וגם בכתב, ענינו שהם יכולים להגיע ללשכה ולקבל תיעוד חלופי כמו שהסביר כאן מר הנו.
ישראל אייכלר: גם אם הם איבדו וגם אם אין להם תעודת זהות.
<נירית אלקלעי: כן.
<נירית אלקלעי: היו לא מעט פונים – וזה אלי החידוד כאן - שהתעקשו לקבל את התיעוד הביומטרי וכאן אמרנו שאנחנו לא יכולים לסייע להם.
<נירית אלקלעי: זאת אומרת, אם בכל זאת אנשים התעקשו ואמרו שהם לא רוצים תעודת זהות רגילה, הם לא רוצים דרכון רגיל, הם בכל זאת רוצים את התיעוד הביומטרי, אמרנו שאנחנו לא יכולים לסייע ואז מה שעשינו, פשוט הפנינו אותם לוועדת חריגים של ההסתדרות שבאמת בחנה ונתנה במסורה במקרים מאוד חריגים.
ישראל אייכלר: מי ישב בוועדת החריגים?
<נירית אלקלעי: נציגים מההסתדרות ומהוועד שלנו.
<אבנר סולטני: נציגי ועד העובדים שכל פנייה מועברת אליהם.
ישראל אייכלר: אני שואל מי אלה נציגי ועד העובדים של ועדת חריגים.
<נירית אלקלעי: נציגי הוועד של רשות האוכלוסין.
<אבנר סולטני: רשות האוכלוסין.
<אבנר סולטני: לא נתקלתי בבעיה.
<אבנר סולטני: אין מצב שאדם פונה לעובד באחת הלשכות ואומר שהנפיקו לו תעודה ביומטרית, הוא לא יכול לקבל אותה והוא רוצה תעודה רגילה והעובד אמר לו שהוא לא יקבל.
ישראל אייכלר: יש כאלה.
ישראל אייכלר: על זה כל הדיון.
<אבנר סולטני: אנחנו לא יודעים על זה.
<נירית אלקלעי: גם אנחנו.
<נירית אלקלעי: אם תוכלו להעביר אלינו את התלונה, את שם האדם ומקום הלשכה בה הוא היה, אנחנו מאוד נשמח לדעת.
<אבי לקח: אנחנו חידדנו ושלחנו בנושא הזה.
<אבי לקח: בראשית הדרך היה, כמו שאמרתי קודם, ערפל.
ישראל אייכלר: כנראה שההסבר של מר לקח הוא ההסבר.
ישראל אייכלר: אגב, יש לי מקרים שעוד לא סודרו.
<אבי לקח: צריך לבדוק לגופו של עניין.
<נירית אלקלעי: אולי אלה אותם מקרים.
<נירית אלקלעי: היו מקרים לא מעטים של אנשים שהתעקשו לא לקבל תיעוד רגיל.
ישראל אייכלר: זה לא המקרה הזה.
<נירית אלקלעי: אולי אתה מכיר יותר.
<נירית אלקלעי: היו אנשים שהתעקשו בכל זאת לקבל את התיעוד הביומטרי כי הדרכון הביומטרי מקנה להם כל מיני "הטבות" וכל מיני מעברי גבול בעולם ולכן הם התעקשו על הדרכון הביומטרי.
<נירית אלקלעי: במקרה הזה אמרנו שאנחנו באמת לא יכולים לסייע.
<נירית אלקלעי: אמרנו שגם טיפול השר במקרה הזה, זה לא יעזור וכי אנחנו יכולים לתת היום רק תיעוד חלופי וכאשר תסתיים השביתה, נוכל לספק את התיעוד הביומטרי.
ישראל אייכלר: נראה לך שעד סוף דצמבר זה יסתיים?
<נירית אלקלעי: בעזרת השם.
<נאיף הנו: הייתה הורדת שכר ואז הגיעו מענקים.
<קריאה: באיזה מגרש זה חונה עכשיו?
<נאיף הנו: אמרתי.
<נאיף הנו: גם במשרד האוצר וגם אצל יושב ראש ההסתדרות.
ישראל אייכלר: אני קודם כל מודה לכל האנשים שהגיעו לכאן ושמעו את הבעיה.
ישראל אייכלר: אנחנו פונים לשר הפנים ולמנכ"ל רשות האוכלוסין לסיים מיד את השביתה.
ישראל אייכלר: גם מי ששילם עבור דרכון ותעודת זהות רגילה בזמן השביתה, שלא יצטרך לשלם שוב.
<אבי לקח: רק עבור הדרכון.
<אבי לקח: עבור אובדן משלמים.
<אבי לקח: אם לבן אדם יש תעודת זהות רגילה והוא רוצה לחדש אותה והוא לא איבד אותה – הוא לא ישלם בלי שום קשר לשביתה וגם בהמשך.
<אבי לקח: רק לגבי דרכון.
ישראל אייכלר: אבל המשפט שרציתי לומר לא נוגע לזה.
ישראל אייכלר: הוא נוגע לזה שגם כאשר יוטל על הביומטרי תשלום, אלה שבחצי השנה האחרונה לא יכלו לעשות ביומטרי, לא ישלמו את האגרה.
ישראל אייכלר: את זה אני מבקש.
ישראל אייכלר: רשמנו את הודעת ההסתדרות ומשרד האוצר שהשביתה אמורה להסתיים בדצמבר 2016 בגלל התערבות שר הפנים, יושב ראש ההסתדרות והממונה על השכר.
ישראל אייכלר: אנחנו מאוד מקווים שאכן כך יהיה.
ישראל אייכלר: בהזדמנות הזאת, בשם הוועדה, אני רוצה להודות על הסיור שהיה לנו ביום ראשון ובמיוחד לנאיף על הסיור בנתב"ג.
ישראל אייכלר: אנחנו לא מוותרים.
ישראל אייכלר: גם בנתב"ג כל הדלפקים בזמן עומס יהיו מלאים.
ישראל אייכלר: ההסדרים הפנימיים שבין העובדים אותנו כאזרחים וכנציגי האזרחים לא צריך לעניין.
ישראל אייכלר: הדלפקים צריכים להיות מלאים.
ישראל אייכלר: אם אתם יכולים לעשות את זה באמצעות מה שהוצע על ידי רשות שדות התעופה, שלא צריך לבדוק כל אחד, בסדר.
ישראל אייכלר: אגב, הוא אמר משהו מוטעה ואולי אני לא הבנתי.
ישראל אייכלר: הוא אמר שאזרחים ישראלים שחוזרים, לא צריך לבדוק אותם.
ישראל אייכלר: אין דבר כזה בעולם.
ישראל אייכלר: אני ביררתי.
ישראל אייכלר: יש דבר כזה בחוץ לארץ, באנגליה ובעוד מקומות באירופה שמי שיוצא, לא בודקים אותו.
<אבי לקח: אזרחים זרים.
ישראל אייכלר: גם אנגלים.
<נאיף הנו: איך תעשה רישום מי נמצא במדינה ומי נמצא בחוץ לארץ?